**Spletna šolska projekcija: Animateka, program Slon III - Navodila**  
**Drage učenke in učenci!**

Ogledali si boste **program kratkih animiranih filmov Slon na 17. mednarodnem festivalu Animateka**.

Več o programih Slon si lahko preberete na spletni strani Animateke: <https://www.animateka.si/2020/filmi-in-gradiva/>.

Pošiljamo vam nekaj navodil za ogled.

###### **OGLED FILMA:**

Prejeli boste **povezavo do filmov** in **geslo**. Geslo bo veljavno **2 uri v času ogleda**, za katerega smo dogovorjeni. Po tem času ogled ne bo več mogoč, zato se, prosimo, držite, dogovorjenih ur. Filmi skupaj trajajo 50 minut, dodatno uro imate na voljo za morebitni odmor, zapiske, prilagoditev.

Program poleg izbranih kratkih filmov dopolnjuje še **posneti uvod sodelavk festivala**, nekaj filmov pa s kratkimi izjavami pospremijo tudi **avtorji filmov**.

Prosimo vas, da spoštujete avtorske pravice in da filmov ne snemate in ne posredujete nikomur drugemu. Ogled je namenjen le prijavljenim učencem in učenkam (v družinskem krogu). Le z vzajemnim zaupanjem, da bodo avtorske pravice spoštovane, bomo lahko podobne programe izvajali tudi v prihodnje.

###### **OSNOVNA TEHNIČNA NAVODILA za ogled:**

Film si lahko ogledate **na osebnem računalniku, prenosnem računalniku ali tablici**. Za boljšo izkušnjo ogleda priporočamo, da priključite tudi **zvočnike** in da je **prostor ustrezno zatemnjen**.

Priporočena hitrost povezave je med 2mbit/s in 5mbit/s. Kvaliteta predvajanja filma bo potekala v skladu z vašo internetno povezavo. **Če se boste povezali preko mobilnega omrežja, vas opozarjamo, da bo pri ogledu prišlo do prenosa večjih količin podatkov (med 1 in 3GB), za kar vam lahko vaš mobilni operater dodatno zaračuna. Pred ogledom vam zato svetujemo, da preverite količino brezplačnega prenosa podatkov v vašem mobilnem paketu.**Ogled filma deluje na novejših brskalnikih Google Chrome, Mozilla Firefox, Internet Explorer, Edge, Safari.

###### **DODATNE DEJAVNOSTI**

**Za učence in učenke:**

* Gradivo z več informacijami o filmih, zanimivostmi o snemanju in avtorjih najdete [tule](http://www.animateka.si/assets/2020/SLON_III_PEDAGOSKO_GRADIVO_2020.pdf).
* Ocenite, kako všeč so vam bili filmi: [Ocenjevalnik](http://www.animateka.si/assets/2020/OCENJEVALNIK_III.pdf)
* Rešite lahko tudi: [Animirani kviz](http://www.animateka.si/assets/2020/ANIMIRANI_KVIZ_FINAL.pdf)

**\*\*\*\*\***

**Veseli bomo vaših odzivov**, bodisi da jih posredujete učiteljici bodisi nam neposredno na [solski@kinodvor.org](mailto:solski@kinodvor.org).

**Želimo vam kakovostno filmsko izkušnjo, z upanjem, da se kmalu spet srečamo v kinu!**

**Vabljeni tudi k ogledu še kakega drugega programa na festivalu Animateka, ki poteka na spletu med 30. novembrom in 9. decembrom 2020.**